Zakon jačega (Hari Mata Hari)

Zakon jačega jest dvanaesti studijski album sarajevske pop-grupe Hari Mata Hari objavljen 2004. godine na kaseti i u CD izdanju diskografskih kuća Hi-Fi Centar (Beograd), Croatia Records (Zagreb) i Diskoton (Sarajevo).

 O albumu 
Pjesme su miksane u tonskom studiju "Matrix" muzičkog producenta Samira Šestana. Na albumu se nalazi deset pjesama koje je komponirao Hajrudin Varešanović, a među kojima i pjesma "Zakon jačega" s kojom je grupa, zajedno sa Kemalom Montenom, nastupila na Splitskom festivalu. Autor tekstova je bosanskohercegovački tekstopisac Fahrudin Pecikoza, osim pjesme "Moj si porok" koju je napisala Gordana Milutinović.
Osim muzičara iz grupe Hari Mata Hari, tu su i prateće pjevačice koje su obogaćivale pjevačke interpretacije Hajrudina Varešanovića.

Album otvara "Vječno u nju zaljublje" odsvirana u umjerenom tempu, za kojom slijede dvije plesne pjesme "A gdje je ona (slatka k'o bombona)" i pomalo orijentalna "Kad jesen zamuti". Naslovna "Zakon jačega" je laganija pjesma s pjevljivim refrenom pogodnim za koncertne nastupe s istaknutom akustičnom gitarom. A-stranu zatvara "Nema čega nema" odsvirana također u umjerenom tempu. 
B-stranu otvaraju plesne pjesme "Napiši mi na čelo" i "Što me mamiš" s pjevljivim refrenima za kojima slijedi kvalitetna balada "Moj si porok". Album zatvaraju plesne pop pjesme "Proljeće je" i "Idi, idi" "Zakon jačega" još je jedno uspješno muzičko izdanje grupe Hari Mata Hari odsvirano u modernijem pop aranžmanu s primjesama orijentalne muzike i pomakom ka veoma uspješnom zvuku sa njihovih ranijih albuma.

 Spisak pjesama  		 

 Članovi grupe 
Hajrudin Varešanović
Izudin Kolečić
Karlo Martinović
Nihad Voloder
Miki Bodlović

 Prateći pjevači 
 Ružica Čavić
 Marko J. Kon
 Svetlana Slavković

 Reference 

Kategorija:Albumi Hari Mata Harija
Kategorija:Albumi iz 2004.